Държавен вестник, бр. 21, 2006 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  21
МИНИСТЕРСТВА
И ДРУГИ ВЕДОМСТВА
МИНИСТЕРСТВО НА ТРУДА
И СОЦИАЛНАТА  ПОЛИТИКА
СПОГОДБА
между Република България и Великото хер-
цогство Люксембург за социално осигуряване
(Ратифицирана със закон, приет от ХХХIХ
Народно събрание на 30 март 2005 г.—ДВ, бр. 32
от 2005 г. В сила за Република България от
1 март 2006 г.)
Република България и Великото херцогство
Люксембург, наричани по-долу “договарящи се
страни”,
водени от желанието да уредят взаимоотно-
шенията на двете държави в областта на соци-
алното осигуряване,
решиха да сключат Спогодба за социално
осигуряване и се договориха за следното:
Р А З Д Е Л  I
ОБЩИ РАЗПОРЕДБИ
Член 1
Определения
(1) За прилагането на тази спогодба:
1. терминът “законодателство” означава
закони, правилници, уставни разпоредби и дру-
ги нормативни актове, които се отнасят за от-
раслите на социалното осигуряване, посочени в
чл. 2, ал. 1 от тази спогодба;
2. терминът “компетентен орган” означава:
—за Република България—министър, минис-
трите или друг съответен орган, който е отгово-
рен за социалното осигуряване;
—за Великото херцогство Люксембург—
министър, който е отговорен за социалното оси-
гуряване;
3. терминът “институция” означава органи-
зацията, натоварена да прилага изцяло или час-
тично законодателствата, посочени в чл. 2, ал. 1
от тази спогодба;
4. терминът “компетентна институция” оз-
начава институцията, към която заинтересо-
ваният принадлежи в момента на искането на
плащания, или институцията, от която заин-
тересованият има право да получи тези пла-
щания;
5. терминът “местожителство” означава
обичайното пребиваване;
6. терминът “пребиваване” означава времен-
но пребиваване;
7. терминът “осигурителни периоди” озна-
чава периодите на плащане на осигурителни
вноски или периодите на заетост или професи-
онална дейност, така както са определени или
приети като осигурителни периоди от законо-
дателството, при което са реализирани или счи-
тани за реализирани, както и всички подобни
периоди дотолкова, доколкото те са признати
от същото законодателство като равностойни
на осигурителните периоди;
8. терминът “плащания” означава всички
плащания в пари и в натура и пенсиите, и рен-
тите, включително всички елементи, предви-
дени от законодателствата, посочени в чл. 2 на
тази спогодба, увеличенията или допълнител-
ните добавки, както и еднократните плащания,
които могат да заменят пенсии или ренти, и
плащанията, направени като възстановяване на
вноските от социално осигуряване;
9. терминът “семейни помощи” означава
всички плащания—парични и в натура, предви-
дени от законодателството, което прилага ком-
петентната договаряща се страна;
10. терминът “член на семейството” означа-
ва лицата, определени или приети като членове
на семейството или посочени като членове на
домакинството от законодателството на дого-
варящата се страна, на територията на която се
намира тяхното местожителство;
11. терминът “продължено доброволно оси-
гуряване” означава:
—за Република България—доброволно оси-
гуряване в рамките на държавното обществено
осигуряване;
—за Великото херцогство Люксембург—
продълженото доброволно осигуряване в рам-
ките на здравното и пенсионното осигурява-
не, предвидени в Кодекса за социалното оси-
гуряване.
(2) Другите термини, използвани в тази спо-
годба, имат значението, което им е дадено въз
основа на прилаганото законодателство.
Член 2
Материален обхват
(1) Тази спогодба се прилага:
1. В Република България към законодател-
ството, отнасящо се за:
i)
задължително здравно осигуряване и
спешна медицинска помощ;
ii)
обезщетения за временна неработоспо-
собност и майчинство;
iii) пенсии за осигурителен стаж и възраст
и за инвалидност поради общо забо-
ляване;
iv) пенсии за инвалидност поради трудова
злополука и професионална болест;
v)
наследствени пенсии от горните видове
пенсии;
vi) парични обезщетения за безработица;
vii) семейни помощи за деца;
viii) помощ при смърт.